Príloha č.2 k Výzve
ZMLUVA O DIELO
Košice, zastávka MHD Prešovská - Vo výmoli
uzavretá podľa § 536 a nasledujúcich Obchodného zákonníka

I.
Zmluvné strany

1. Objednávateľ:	Mesto Košice
 Sídlo:	Trieda SNP 48/A, 040 11 Košice
 Zastúpený:	MUDr. Richard Raši, PhD., MPH, primátor
 IČO:	00691135
 DIČ:	2021186904
 IČ pre DPH:	SK2021186904
 Bankové spojenie:	Prima banka Slovensko, a.s.
 Číslo účtu:	0442486001/5600

Osoby oprávnené rokovať za objednávateľa
vo veciach technických: Ing. Jozef Hudák, MPH, vedúci oddelenia výstavby, investícií a
	 stavebného úradu MMK
	 Ing. Jozef Mikula, referát dopravy MMK
telefón:	 055 6419 111
e-mail:	 jozef.hudak@kosice.sk
	 jozef.mikula@kosice.sk

2. Zhotoviteľ:
 Sídlo:
 Zastúpený:
 IČO:
 IČ pre DPH:
 DIČ:
 Bankové spojenie a číslo účtu:

Osoby oprávnené rokovať za zhotoviteľa:
a) vo veciach zmluvných:
 telefón, e-mail:
b) vo veciach technických a realizačných:
 telefón, e-mail:
c) stavbyvedúci:
 telefón, e-mail:
II.
Predmet zmluvy
1. Predmetom tejto zmluvy je záväzok zhotoviteľa vykonať pre objednávateľa dielo s názvom „Košice, zastávka MHD Prešovská - Vo výmoli“.
2. Vykonanie diela spočíva v úprave jestvujúcej nástupnej plochy v zmysle zákona č. 135/1961 Zb. o pozemných komunikáciách (cestný zákon) v znení neskorších predpisov podľa projektovej dokumentácie „Košice, zastávka MHD Prešovská – Vo výmoli“, spracovateľ Kapar, s.r.o., Prešov (ďalej len projektová dokumentácia). Bližšia špecifikácia diela je uvedená vo výkaze výmer, ktorý tvorí prílohu tejto zmluvy.
3. Súčasťou vykonania diela je aj dodávka všetkých stavebných výrobkov a materiálov nevyhnutných pre vykonanie diela s ich dopravou na miesto použitia a dopravných nákladov, vytýčenie rozvodov a zariadení podzemných inžinierskych sietí, zabezpečenie dočasného zvislého dopravného značenia počas vykonávania diela, naloženie a presun hmôt a sutí s ich zložením na skládke ako aj odstránenie všetkých odpadov vznikajúcich pri vykonávaní diela alebo ako jeho dôsledku a nakladanie s nimi v súlade s platnými právnymi predpismi vrátane poplatku za ich uskladnenie, dodanie potrebných dokladov a dokumentácie k odovzdávaciemu a preberaciemu konaniu diela, zabezpečenie všetkých ďalších činností súvisiacich s vykonávaním diela ako sú: zaistenie bezpečnosti všetkých účastníkov cestnej premávky, bezpečnosti práce, bezpečnosti používaných technických zariadení, strojov a mechanizmov, zaistenie ochrany životného prostredia a uvedenie všetkých dotknutých plôch do pôvodného stavu.
4. Zhotoviteľ vykoná dielo vo vlastnom mene, na svoje náklady a  na vlastnú zodpovednosť.
5. Objednávateľ dokončené dielo prevezme a zaplatí za jeho vykonanie dohodnutú cenu podľa podmienok obsiahnutých v tejto zmluve.

III.
Lehota vykonania diela
1. Lehota vykonania diela: stavebné úpravy nástupnej plochy do 15 dní od odovzdania a prevzatia staveniska, ukončenie diela do 30 dní od odovzdania a prevzatia staveniska.
2. Zhotoviteľ sa zaväzuje vykonať dielo v požadovanom rozsahu a v dohodnutej lehote.
3. Ak zhotoviteľ pripraví dielo na odovzdanie pred dohodnutou lehotou, objednávateľ toto dielo prevezme aj v skoršom ponúknutom termíne.
4. Dodržanie lehoty pre vykonanie diela bude závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nebude zhotoviteľ v omeškaní so splnením záväzku.
5. V prípade prerušenia vykonávania diela objednávateľom alebo stavebným dozorom z dôvodu na strane objednávateľa alebo v prípade prerušenia vykonávania diela z dôvodu živelnej pohromy, nevhodných poveternostných podmienok alebo iných skutočností, ktoré zmluvné strany v čase podpísania tejto zmluvy nemohli predpokladať, bude lehota vykonania diela predĺžená o dobu adekvátnu dobe prerušenia.

IV.
Miesto vykonania diela
1. Miesto vykonania diela: Košice, nástupná plocha pri zastávke MHD Vo výmoli na Prešovskej ceste; podľa projektovej dokumentácie.
 
V.
Cena
1. Cena diela je stanovená podľa zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.
2. Cena diela:

.............................. EUR bez DPH
.............................. EUR DPH
.............................. EUR vrátane DPH
3. V súlade s § 3 ods. 4 zákona č. 222/2004 Z.z. o dani z pridanej hodnoty v znení neskorších predpisov sa objednávateľ pri výkone tejto činnosti a v súlade s účelom tejto zmluvy nepovažuje za zdaniteľnú osobu.
4. V cene diela uvedenej v ods. 2. tohto článku sú zahrnuté všetky náklady spojené s vykonaním diela, táto cena je konečná, bez možnosti zvýšenia, s výnimkou jej úpravy v zmysle čl. VI. tejto zmluvy.

VI.
Možnosť a spôsob úpravy ceny
1. Cena diela bude upravená pokiaľ v priebehu vykonávania diela dôjde k zmenám sadzby DPH. Celková cena diela bude upravená podľa výšky sadzby DPH platnej v dobe vzniku zdaniteľného plnenia.
2. Cena diela bude upravená pokiaľ sa počas vykonávania diela zmení rozsah diela, z dôvodu naviac prác nevyhnutných pre plnenie zmluvy, prípadne zníženia rozsahu diela (menej práce).
3. Vykonanie prípadných naviac prác bude zhotoviteľ účtovať za jednotkové ceny, ktoré sú uvedené v ocenenom výkaze výmer. V prípade, že niektoré naviac práce sa týmto spôsobom nedajú oceniť, použije sa vzájomne odsúhlasená kalkulácia, ktorej návrh vypracuje zhotoviteľ.
4. Za menej práce sa budú považovať stavebné práce, ktoré zhotoviteľ nevykoná, z dôvodu, že v priebehu vykonávania diela sa ukáže ich nepotrebnosť. Tieto nevykonané stavebné práce budú predmetom odpočtu z ceny diela.
5. Cena diela môže byť zmenená len v prípadoch a spôsobom uvedeným v tomto článku a to formou dodatkov.
6. Potrebu vykonania naviac prác oznámi zhotoviteľ objednávateľovi vopred pred ich začatím, písomným zápisom v stavebnom denníku. K ich vykonaniu zhotoviteľ pristúpi bezodkladne po nadobudnutí účinnosti dodatku k tejto zmluve, ktorý bude podpísaný oboma  zmluvnými stranami.
7. Prípadné úpravy rozsahu diela nevyhnutné pre plnenie zmluvy, ktoré v konečnom dôsledku po vzájomnej kompenzácii nebudú mať vplyv na zmenu ceny diela, budú zaznamenané v stavebnom denníku. K ich vykonaniu pristúpi zhotoviteľ po odsúhlasení stavebným dozorom objednávateľa.

VII.
Fakturačné a platobné podmienky
1. Na plnenie zmluvy nebude poskytnutý preddavok ani záloha.
2. Zhotoviteľ predloží objednávateľovi faktúru na rozsah skutočne vykonaného plnenia potvrdeného objednávateľom v súpise vykonaných prác, ktorý bude priložený k faktúre a to po odovzdaní a prevzatí diela objednávateľom.
3. Faktúra vystavená na adresu objednávateľa, Mesto Košice, číslo referátu AC140, Trieda SNP 48/A, 040 11 Košice, bude obsahovať náležitosti daňového dokladu a tieto údaje: označenie (názov) diela, označenie povinnej a oprávnenej osoby, adresu, sídlo, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť, fakturovanú sumu bez DPH, DPH, celkovú sumu vrátane DPH, rozpis už fakturovaných čiastok, odtlačok pečiatky a podpis oprávnenej osoby.
4. V prípade, že faktúra nebude obsahovať náležitosti uvedené v tejto zmluve, objednávateľ bude oprávnený vrátiť ju zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
5. Lehota splatnosti faktúry je 30 dní od doručenia. Za dátum úhrady sa považuje dátum odpísania finančných prostriedkov z účtu objednávateľa.

6. Ak bude objednávateľ v omeškaní s platením dohodnutej ceny, môže si zhotoviteľ uplatniť úroky z omeškania vo výške 9 % p.a. z dlžnej sumy a to do dňa jej zaplatenia.
7. Ak bude zhotoviteľ v omeškaní s  vykonaním diela, môže si objednávateľ uplatniť u zhotoviteľa zaplatenie zmluvnej pokuty vo výške 50,- EUR za každý kalendárny deň omeškania.
8. Ak zhotoviteľ neodstráni vady a nedorobky diela zistené pri jeho odovzdaní a prevzatí alebo vady reklamované objednávateľom počas plynutia záručnej doby v dohodnutom termíne, môže si objednávateľ uplatniť u zhotoviteľa zaplatenie zmluvnej pokuty vo výške 50,- EUR za každý kalendárny deň omeškania a to až do dňa úplného odstránenia týchto vád a nedorobkov a objednávateľ má právo zabezpečiť ich odstránenie treťou osobou v zmysle čl. VIII. ods. 7. tejto zmluvy.

VIII.
Záručná doba, zodpovednosť za vady
1. Zhotoviteľ bude zodpovedať za to, že dielo bude vykonané podľa podmienok tejto zmluvy a že počas záručnej doby bude mať vlastnosti dohodnuté v tejto zmluve.
2. Zhotoviteľ nebude zodpovedať za vady, ktoré budú spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemôže zistiť ich nevhodnosť alebo na ňu upozorní objednávateľa a ten na ich použití bude trvať.
3. Záruka sa nevzťahuje na vady a škody spôsobené tretími osobami na predmete zmluvy, haváriami a prírodnými katastrofami.
4. Záručná doba diela je 36 (tridsaťšesť) mesiacov a začne plynúť odo dňa jeho odovzdania a prevzatia objednávateľom. Na dodané výrobky, na ktoré zhotoviteľ odovzdá pri odovzdaní a prevzatí diela záručné listy, je záručná doba v zmysle týchto záručných listov.
5. Počas záručnej doby má objednávateľ právo požadovať a zhotoviteľ povinnosť bezplatne odstrániť vady. Termín odstránenia prípadných vád bude dohodnutý písomnou formou.
6. Ak objednávateľ nebude reklamovať zjavné vady a nedorobky neodkladne, zanikne jeho právo za tieto vady a nedorobky.
7. Ak zhotoviteľ nepristúpi k odstraňovaniu reklamovaných vád resp. neodstráni tieto vady v dohodnutom termíne, má objednávateľ právo zabezpečiť odstránenie vád prostredníctvom tretej osoby na vlastné náklady, pričom zhotoviteľ je povinný takto vynaložené náklady objednávateľovi uhradiť na základe faktúry. Splatnosť faktúry je 10 dní od doručenia zhotoviteľovi. Práva objednávateľa vyplývajúce zo záruky nie sú týmto ustanovením dotknuté.

IX.
Podmienky vykonávania diela
1. Prípadné zabezpečenie určitého plnenia zo zmluvy treťou osobou (subdodávateľom), zhotoviteľ odsúhlasí vopred s objednávateľom. Odsúhlasenie subdodávateľa, nezbavuje zhotoviteľa zodpovednosti za plnenie zmluvy a za vykonanie diela.
2. Objednávateľ bude zodpovedať za to, že riadny priebeh vykonávania diela zhotoviteľom nebude rušený neoprávnenými zásahmi tretích osôb.
3. Zhotoviteľ použije na vykonanie diela stavebné výrobky, ktoré sú podľa zákona NR SR č. 90/1998 Z.z. o stavebných výrobkoch v znení neskorších predpisov vhodné na použitie na zamýšľaný účel a zhotoviteľ preukáže úroveň ich kvality osvedčením autorizovaných skúšobní o skúške dodávaných výrobkov alebo vyhlásením o zhode výrobku s technickými špecifikáciami/certifikátom výrobku. Zhotoviteľ zodpovedá za to, že pri vykonávaní diela nebude použitý materiál, o ktorom je v čase jeho použitia známe, že je škodlivý. Zhotoviteľ zároveň bude dodržiavať technologické postupy a predpisy určené výrobcom použitého výrobku na jeho použitie.
4. Pred začatím vykonávania diela zhotoviteľ zabezpečí vytýčenie podzemných inžinierskych sietí nachádzajúcich sa v mieste vykonávania diela vlastníkmi/správcami týchto sietí, vyznačí ich polohu v teréne a zabezpečí ich ochranu počas celej doby vykonávania diela.
5. Zhotoviteľ pri prácach v miestach výskytu vedení a zariadení podzemných inžinierskych sietí bude pracovať s maximálnou opatrnosťou, overí ich polohu ručnými sondami, výkopy bude realizovať ručne bez použitia hĺbiacich strojov vo vzdialenosti 1,5 m na každú stranu od vyznačenej polohy zariadenia. Odkryté káblové vedenia je potrebné zabezpečiť pred ich mechanickým poškodením a previsom. Pred zasypaním odkrytých káblových vedení zhotoviteľ prizve vlastníkov/správcov dotknutých vedení a zariadení podzemných inžinierskych sietí ku kontrole nepoškodenosti ich vedenia a zásyp vykoná len po písomnom súhlase vlastníka/správcu vedenia resp. zariadenia.
6. Zhotoviteľ pri vykonávaní diela bude rešpektovať najmenšie dovolené vzdialenosti inžinierskych sietí v súbehu a pri križovaní inžinierskych sietí stanovené v príslušných technických normách.
7. Zhotoviteľ pri vykonávaní diela je povinný dodržiavať platné technické normy, technické podmienky, záväzné právne predpisy a nariadenia, najmä:
7.1. STN EN 1338 Betónové dlažbové tvarovky. Požiadavky a skúšobné metódy: 2004/AC:2007, STN 73 6131-1 Stavba vozoviek. Dlažby a dielce, Časť 1: Kryty z dlažieb: 1996, STN EN 206-1 Betón. Časť 1: Špecifikácia, vlastnosti, výroba a zhoda: 2002/A1: 2004/A2: 2005/NA: 2009/NA/O1: 2011, STN EN 12620+A1 Kamenivo do betónu (Konsolidovaný text): 2008, STN EN 1340 Betónové obrubníky. Požiadavky a skúšobné metódy: 2004/AC: 2007, STN EN 13242+A1 Kamenivo do nestmelených a hydraulicky stmelených materiálov používaných v inžinierskom staviteľstve a pri výstavbe ciest (Konsolidovaný text): 2008, STN EN 13285 Nestmelené zmesi. Požiadavky: 2011/ O1: 2011, STN 73 6126 Stavba vozoviek. Nestmelené vrstvy: 2011, STN 73 3050 Zemné práce. Všeobecné ustanovenia: 1986/a: 1991/Z2: 1999, STN 73 6005 Priestorová úprava vedení technického vybavenia: 1985/a: 1988/b: 1990/Z3: 1992/Z4: 1992/Z5: 2000/Z6: 2001, STN EN 61 477 Práce pod napätím. Minimálne požiadavky na používanie náradia, pomôcok a zariadení: 2010/C1 :2010, primerane k predmetu zmluvy aj technicko-kvalitatívne podmienky (ďalej TKP) a technické predpisy/podmienky (ďalej TP): TKP časť 0: Všeobecne, MDPT SR: 2009, TKP časť 2: Zemné práce, TKP časť 9: Kryty chodníkov a iných plôch z dlažby, SSC: 2000, TKP časť 15: Betónové konštrukcie všeobecne, MDVRR SR: 2011, TKP časť 18: Betón na konštrukcie, MDVRR SR: 2011, TP 7/2005 Použitie dopravných značiek a dopravných zariadení na označovanie pracovných miest na pozemných komunikáciách, MDPT SR, SDI: 2005, TP 02/2010 Vzorové schémy pre pracovné miesta, MDPT SR, SCDPK: 2009 a i. súvisiace; TKP a TP sú dostupné na webovej stránke SSC: www.ssc.sk (Technické predpisy – Zoznam TKP a KL resp. Zoznam TP) a na webovej stránke MDVRR SR: www.telecom.gov.sk, resp. www.mindop.sk (Doprava – Cestná doprava - Cestná infraštruktúra – Legislatíva -Technické predpisy),
7.2. zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 135/1961 Zb. o pozemných komunikáciách (cestný zákon) v znení neskorších predpisov, vyhláška MŽP SR č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, zákon NR SR č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov, vyhláška MV SR č. 9/2009 Z.z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v  znení neskorších predpisov, vyhláška MŽP SR č. 283/2001 Z.z. o vykonaní niektorých ustanovení zákona o odpadoch v znení neskorších predpisov, vyhláška MŽP SR č. 284/2001 Z.z., ktorou sa ustanovuje Katalóg odpadov v znení neskorších predpisov, zákon č. 17/2004 Z.z. o poplatkoch za uloženie odpadov v znení neskorších predpisov, zákon č. 137/2010 Z.z. o ovzduší, zákon č. 543/2002 Z.z. o ochrane prírody a krajiny v znení neskorších predpisov, zákon č. 90/1998 Z.z. Zákon o stavebných výrobkoch v znení neskorších predpisov, zákon č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, zákony a nariadenia týkajúce sa bezpečnosti a ochrany zdravia, predpisy o bezpečnosti práce a  technických zariadení, najmä: zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhláška SBÚ a SÚBP č. 374/1990 Zb. o bezpečnosti práce a technických zariadení pri stavebných prácach, vyhláška SÚBP č. 59/1982 Zb., ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhláška MPSVR SR č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, nariadenie vlády SR č. 396/2006 Z.z. o minimálnych bezpečnostných a zdravotných požiadavkách na stavenisko, vyhláška MV SR č. 121/2002 Z.z. o požiarnej prevencii v znení neskorších predpisov a.i. súvisiace.
8. Potrebné dočasné zvislé dopravné značky obstará zhotoviteľ, ktorý zrealizuje aj ich osadenie v súlade so zákonom NR SR č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov a vyhláškou MV SR č. 9/2009 Z.z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov. Zhotoviteľ bude zabezpečovať aj údržbu dočasných dopravných značiek a zabezpečí aj ich odstránenie.
9. Zhotoviteľ je povinný v súlade s § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov viesť o činnostiach, ktoré vykonáva stavebný denník. Do denníka budú zapisované všetky podstatné udalosti, ktoré sa stanú na stavenisku, všetky dôležité údaje o vykonávaní diela a všetky skutočnosti rozhodujúce pre plnenie zmluvy, najmä údaje o časovom postupe vykonávania stavebných prác, ich popis a rozsah vrátane dodávok potrebných stavebných výrobkov a materiálov, údaje potrebné na posúdenie činností orgánmi miestnej a štátnej správy, údaje o mimoriadnych udalostiach a zisteniach v súvislosti s vykonávaním diela. Stavebný denník vedie stavbyvedúci od prvého dňa prípravných prác až do ukončenia diela. Ak bude k denným záznamom potrebné stanovisko druhej zmluvnej strany, musí byť toto stanovisko zaznamenané do denníka do troch pracovných dní.
10. Vedenie uskutočňovania stavebných prác bude vykonávané stavbyvedúcim. Vedením uskutočňovania stavby sa rozumie organizovanie, riadenie a koordinovanie stavebných prác a iných činností na stavenisku, sledovanie spôsobu a postupu uskutočňovania stavebných prác a zodpovednosť za dodržiavanie všeobecných technických požiadaviek na výstavbu.
11. Podľa § 45 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov vybrané činnosti vo výstavbe môžu vykonávať len fyzické osoby, ktoré získali oprávnenie na výkon týchto činností (ďalej len oprávnená osoba) podľa osobitných predpisov. Oprávnená osoba je povinná pri tejto činnosti chrániť verejné záujmy.
12. Zhotoviteľ je povinný chrániť dielo počas jeho vykonávania a zabezpečiť hotové časti diela tak, aby nedošlo k ich zničeniu, poškodeniu alebo znehodnoteniu do doby jeho odovzdania objednávateľovi.
13. Nebezpečenstvo škody k dielu znáša zhotoviteľ až do okamihu jeho odovzdania a prevzatia na základe odovzdávacieho a preberacieho protokolu, ktorý bude podpísaný poverenými zástupcami oboch zmluvných strán; na objednávateľa prechádza až jeho prevzatím.
14. Zhotoviteľ zodpovedá za bezpečnosť a ochranu zdravia vlastných pracovníkov a pracovníkov svojich subdodávateľov, za zabezpečenie a udržiavanie staveniska v zmysle platných právnych predpisov vzťahujúcich sa na bezpečnosť a ochranu zdravia pri práci, bezpečnosť a ochranu pri práci v blízkosti trolejového vedenia, bezpečnosť používaných technických a strojových zariadení, ochranu životného prostredia a bezpečnostné a zdravotné požiadavky na stavenisko.
15. Zhotoviteľ počas vykonávania diela zodpovedá za čistotu a poriadok na stavenisku, okamžite odstráni prebytočnú zeminu, vybúrané hmoty, sute ako aj iné odpady vznikajúce pri vykonávaní diela alebo ako jeho dôsledku vrátane ich naloženia, premiestnenia a uloženia. Súvisiace náklady vrátane poplatku za uskladnenie sú súčasťou zmluvnej ceny diela. Zhotoviteľ okamžite odstráni aj akékoľvek znečistenie dotknutých pozemných komunikácií a iných plôch spôsobené vykonávaním diela.
16. Zhotoviteľ bude nakladať s odpadmi v súlade s platnou legislatívou. Zakazuje sa uložiť alebo ponechať odpad na inom mieste ako na to určenom, zneškodniť odpad alebo znehodnotiť odpad inak ako v súlade s platnou legislatívou. Držiteľ odpadu je povinný odovzdať odpady len osobe oprávnenej nakladať s odpadmi, stavebný odpad využiteľný ako zdroj druhotných surovín odovzdať výkupcom alebo spracovateľom týchto odpadov, iný recyklovateľný stavebný odpad neznečistený škodlivinami odovzdať na recykláciu, nerecyklovateľný a nevyužitý stavebný odpad uložiť na riadenú skládku odpadov. Zhotoviteľ je povinný objednávateľovi predložiť doklad o spôsobe nakladania so stavebnými odpadmi.
17. Zhotoviteľ bude vykonávať dielo tak, aby bola zaistená bezpečnosť účastníkov cestnej premávky na dotknutých pozemných komunikáciách, aby svojou činnosťou nespôsobil škodu na cudzích nehnuteľnostiach a majetku, neohrozoval zdravie alebo život ľudí, neohrozoval životné prostredie a aby svojou stavebnou činnosťou nezasahoval do práv a právom chránených záujmov vlastníkov susedných nehnuteľností, hlavne nadmerným hlukom, prachom a zbytočnou prevádzkou stavebných mechanizmov.
18. Zhotoviteľ je povinný uhradiť všetky škody na cudzích objektoch, zariadeniach, majetku, zdraví alebo živote osôb, ktoré spôsobí pri vykonávaní diela alebo ako jeho dôsledku.
19. Povinnosť zhotoviteľa vykonať dielo bude splnená riadnym odovzdaním a prevzatím diela na základe odovzdávacieho a preberacieho protokolu, ktorý podpíšu poverení zástupcovia oboch zmluvných strán.
20. Zhotoviteľ najmenej päť dní pred odovzdaním diela vyzve objednávateľa na jeho prevzatie.
21. Dielo bude zhotoviteľom odovzdané a objednávateľom prevzaté aj v prípade, že pri odovzdaní a prevzatí diela budú zistené vady a nedorobky, ktoré samy o sebe ani v spojení s inými nebránia plynulej a bezpečnej prevádzke /užívaniu/. Tieto vady odstráni zhotoviteľ v termíne dohodnutom medzi objednávateľom a zhotoviteľom písomnou formou.
22. Objednávateľ nie je povinný prevziať dielo, ktoré má vady brániace riadnej a bezpečnej prevádzke, ak bolo vykonané v rozpore s platnými technickými normami, so všeobecne záväznými právnymi predpismi, v rozpore s dohodou zmluvných strán alebo touto zmluvou.
23. Vadou sa rozumie odchýlka v kvalite, rozsahu a parametroch diela stanovených platnými technickými normami, všeobecne záväznými právnymi predpismi a  touto zmluvou.
24. Nedorobkom sa rozumie nedokončená práca.
25. Zhotoviteľ sa zaväzuje odovzdať objednávateľovi po vykonaní diela nasledujúce doklady a dokumentáciu: protokol o odovzdaní a prevzatí diela, certifikáty/vyhlásenia zhody použitých stavebných výrobkov a materiálov, príslušné časti stavebného denníka, doklady o uložení stavebného odpadu od osôb oprávnených nakladať s týmito odpadmi a porealizačné zameranie - geodetický elaborát v tlačenej a v digitálnej forme.
26. Vlastnícke právo k dielu prechádza na objednávateľa v okamihu jeho odovzdania a prevzatia objednávateľom na základe odovzdávacieho a preberacieho protokolu, pokiaľ v iných ustanoveniach zmluvy nie je dohodnuté inak.
27. Po vykonaní diela, avšak najneskôr do piatich kalendárnych dní po odovzdaní a prevzatí diela, je zhotoviteľ povinný stavenisko úplne vypratať, odstrániť zvyšný materiál, odpady a pod. a uviesť všetky dotknuté plochy do pôvodného stavu.
28. Zhotoviteľ je povinný mať uzavreté nasledovné druhy poistenia pre obdobie odo dňa začatia vykonávania diela až do termínu vydania posledného preberacieho protokolu o odovzdaní a prevzatí diela alebo posledného termínu pre odstránenie nedorobkov a vád (podľa toho, ktorý z nich je neskorší) a to poistenie proti poškodeniu alebo zničeniu majetku iných osôb spôsobeným činmi alebo nedbalosťou zhotoviteľa, poistenie proti usmrteniu alebo zraneniu spôsobeným činmi zhotoviteľa alebo jeho nedbalosťou komukoľvek, kto je oprávnený zdržovať sa na stavenisku a tretím osobám, ktoré nie sú na stavenisku zamestnané a poistenie proti poškodeniu diela, materiálov a výrobkov počas vykonávania diela.

X.
Odstúpenie od zmluvy, zánik zmluvy
1. Zmluva zanikne dohodou, alebo odstúpením od zmluvy.
2. Dohoda o zániku zmluvy musí byť písomná, inak je neplatná.
3. Od tejto zmluvy môže odstúpiť každá zmluvná strana, avšak iba z niektorého z týchto dôvodov:
3.1. zhotoviteľ môže odstúpiť od tejto zmluvy, ak objednávateľ oznámi alebo dá najavo, že nemôže plniť svoje záväzky podľa tejto zmluvy,
3.2. objednávateľ môže odstúpiť od tejto zmluvy, ak:
a) zhotoviteľ aj napriek upozorneniu objednávateľa bude nečinný a opakovane bude v omeškaní alebo z vlastnej viny bude meškať s vykonaním diela a toto meškanie bude dlhšie ako jeden mesiac,
b) ak zhotoviteľ aj napriek upozorneniu objednávateľa bude preukázateľne vykonávať dielo vadne (vadou sa rozumie odchýlka v kvalite, rozsahu a parametroch stanovených vo všeobecne záväzných predpisoch, technických normách a v tejto zmluve),
c) zhotoviteľ oznámi alebo dá najavo, že nemôže splniť svoje záväzky podľa tejto zmluvy.
4. Odstúpenie od zmluvy bude možné urobiť doručením písomného oznámenia o odstúpení z niektorého uvedeného dôvodu. Účinky odstúpenia od zmluvy nastávajú dňom nasledujúcim po dni doručenia oznámenia druhej zmluvnej strane. Týmto dňom zaniká zostávajúci záväzok zhotoviteľa; tým nie sú dotknuté ustanovenia zmluvy o náhrade škody.
5. Ak zmluvný vzťah založený zmluvnými stranami zanikne z dôvodu podľa čl. X. ods. 3., bodu 3.2. tejto zmluvy, je zhotoviteľ povinný zaplatiť objednávateľovi zmluvnú pokutu vo výške 700,- EUR, pričom povinnosť ju zaplatiť odstúpením od tejto zmluvy nezaniká.

XI.
Ostatné ustanovenia
1. Zhotoviteľ bude pri vykonávaní diela postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi a pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov.
2. Pokiaľ vznikne objednávateľovi majetková škoda spôsobená nedbalosťou, porušením resp. neplnením povinností zhotoviteľa podľa čl. XI. ods. 1. tejto zmluvy, zhotoviteľ je povinný ju nahradiť.

XII.
Záverečné ustanovenia
1. Vzťahy zmluvných strán vyplývajúce z tejto zmluvy a v tejto zmluve bližšie neupravené sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi.
2. Zmluvné strany prehlasujú, že sa s obsahom tejto zmluvy oboznámili a súhlasia s ním, že táto zmluva je prejavom ich slobodnej vôle a nie je uzavretá v tiesni ani za inak nevýhodných podmienok, na znak čoho ju podpisujú oprávnení zástupcovia oboch zmluvných strán.
3. Neoddeliteľnou súčasťou tejto zmluvy je výkaz výmer „Košice, zastávka MHD Prešovská - Vo výmoli“.
4. Meniť alebo doplňovať obsah tejto zmluvy bude možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
5. Zmluva je účinná dňom nasledujúcim po dni jej zverejnenia na webovom sídle mesta Košice (www.kosice.sk).
6. Zmluva sa vyhotovuje v piatich vyhotoveniach, z ktorých tri si ponechá objednávateľ a dve zhotoviteľ.

Košice dňa						Miesto a dátum:

Za objednávateľa:					Za zhotoviteľa:

MUDr. Richard Raši, PhD., MPH
primátor

Príloha – Výkaz výmer „Košice, zastávka MHD Prešovská - Vo výmoli“  (Príloha č.1a)